Keanu Reeves

**Keanu Reeves** (: Kijanu Rivs; rođen 2. rujna 1964.) kanadski je glumac, najpoznatiji kao Neo u četiri dijela filma *[[Matrix]]*.

## Djetinjstvo
Keanu Reeves je rođen u Bejrutu u Libanonu, gdje su njegovi roditelji kratko vrijeme živjeli. Ime "Keanu" na havajskom jeziku znači "hladni planinski povjetarac". Kad je Keanu imao dvije godine, njegov je otac Samuel Reeves, geolog  podrijetla, napustio obitelj. Majka Patricia, koja je radila kao plesačica u noćnom klubu, odselila je s dječakom i tek rođenom djevojčicom Kim u New York, a potom u Toronto. Tamo se zaposlila kao dizajnerica kostima za brojne glazbene zvijezde, među ostalima i za Dolly Parton, Alicea Coopera i Davida Bowieja. Samuel, koji je i dalje povremeno viđao djecu, osuđen je 1994. na deset godina zatvora zbog posjedovanja kokaina.

## Počeci glumačke karijere
Mladi Reeves nije bio dobar učenik te je, nakon što je u pet godina promijenio pet škola, konačno napustio svoje školsko obrazovanje i posvetio se onom glumačkom. U Torontu je uzimao satove glume, povremeno dobijao manje uloge u kazalištu, reklamama i filmovima, a naposlijetku je odselio u Los Angeles.

Godine 1988. pojavljuje se u filmu *[[Opasne veze]]* (Dangerous Liaisons) uz Glenn Close, Johna Malkovicha, Michelle Pfeiffer i Umu Thurman. Prvu značajniju ulogu Reeves je ostvario u filmu *[[Billova i Tedova sjajna pustolovina]]* (Bill & Ted’s Excellent Adventure) iz 1989. godine. Znanstveno-fantastična komedija je postigla veliki uspjeh i Reevesu otvorila vrata većih projekata.

## Put do zvjezdanog statusa
Slijedile su uloge u brojnim filmovima: od visokobudžetnog akcijskog *[[Pakleni val|Paklenog vala]]* (Point Break, 1991.) do nezavisnog *[[Moj privatni Idaho]]* (My Private Idaho, te iste 1991.), u kojem je glumio ovisnika Scotta. Partner u tom filmu i prijatelj u privatnom životu, mladi i talentirani River Phoenix je koncem 1993. umro od prekomjerne doze heroina i kokaina, što je Keanua jako pogodilo i utjecalo na njegov stav prema drogi, koje se od tada otvoreno gnuša. 

Iako je njegova uloga u *[[Drakula (1992)|Drakuli]]* (Bram Stoker’s Dracula, 1992.) Francisa Forda Coppole prošla prilično nezapaženo, Keanu Reeves je i dalje dobivao ponude za potencijalne *blockbustere*. Njegov do tada najveći hit uslijedio je 1994. Reeves je, zajedno s još jednom hollywoodskom zvijezdom u usponu, Sandrom Bullock, igrao glavnu ulogu u akcijskom spektaklu *[[Brzina (1994)|Brzina]]*,  Jana de Bonta. Film o Jacku Travenu, pripadniku antiterorističke jedinice, koji se bori protiv poludjelog bombaša, bio je veliki hit na : profit je bio gotovo 500 milijuna dolara širom svijeta i priskrbio je Keanuu i Sandri Bullock zvjezdani status.

Dulje vremena nakon uspjeha *Brzine*, Reeves nije imao velikog uspjeha kod publike, a ni kod kritike, unatoč brojnim i raznovrsnim projektima, sve do 1999. kada je ulogom Nea u ZF spektaklu *[[Matrix]]* ponovo došao do aklamacije publike, a i dijela kritike. Izuzetno (napose fizički) zahtjevnu ulogu Reeves je odlično odglumio, a ni financijski nije prošao loše: procjenjuje se da je samo od ovoga filma zaradio preko 30 milijuna dolara, jer je u ugovoru imao napisano da dobija postotak od zarade filma. Redatelji i scenaristi filma, braća Wachowski, Keanua su za ulogu odabrali ispred protukandidata Leonarda DiCaprija, Willa Smitha i Brada Pitta. Film je imao i dva nastavka, *[[Matrix Reloaded]]* i *[[Matrix Revolutions]]*, snimana istovremeno i objavljena iste, 2003. godine. Uz Reevesa, u trilogiji glume još i Laurence Fishburne, Moss i Hugo Weaving u nezaboravnoj ulozi agenta Smitha, a u nastavcima se pojavljuje i talijanska zvijezda Monica Bellucci.

## Novi projekti
*[[Constantine (film)|Constantine]]*, akcijski horor, bio je sljedeći veliki uspjeh Keanua Reevesa. Još jedan film rađen prema stripu, donio je producentima oko 230 milijuna dolara zarade na . Naredne godine se Reeves ponovo udružio sa starom poznanicom Sandrom Bullock u *[[Kuća na jezeru|Kući na jezeru]]*, romantičnoj drami s elementima znanstvene fantastike, remakeu korejskog filma "Il Mare". Iste 2006. Keanu je glumio u još jednom zf. filmu, *[[Replikator]]* (A Scanner Darkly), koji je zanimljiv po naknadnoj animaciji rotoskopskom metodom.

U najavi je još jedan remake i to zf. klasika *[[Dan kada je Zemlja stala]]* (The Day The Earth Stood Still), no snimanje počinje tek krajem 2008.

## Vanjske veze

* 
* 
* 
* Stranica na filmski.net